Heikki Savolainen

Heikki Ilmari Savolainen (født 28. september 1907 i Joensuu, død 29. november 1997) var en finsk turner.

Han var med i hele fem OL for Finland. Han deltok i sitt første OL i 1928 i Amsterdam, der han vant bronse i bøylehest. Han kom på sjetteplass sammenlagt, og det finske laget kom på femteplass i lagkonkurransen.

I neste OL, i 1932, fikk han fire medaljer. Finland fikk bronse i lagkonkurransen, og individuelt fikk han sølv i svingstang og bronse i skranke og i mangekampen. I tillegg kom han på sjetteplass i frittstående og syvendeplass i bøylehest og ringer. I svingstang fikk han samme poengsum som sin landsmann Einari Teräsvirta, men det finske laget besluttet at Savolainen skulle få sølvet, og Teräsvirta bronsen.

Under OL i Berlin i 1936 fikk han én medalje; bronse i lagkampen. Denne gangen kom han på niendeplass sammenlagt, etter bl.a. femteplass i svingstang, syvendeplass i skranke og åttendeplass i ringer. Han ble nest best av finnene; Martti Uosikkinen ble lagets bestemann på delt femteplass sammenlagt.

Etter andre verdenskrig deltok han i ytterligere to OL; i 1948 og 1952. I 1952 var han 44 år gammel, noe som gjorde ham til den eldste medaljevinneren i denne olympiaden. Han var også den eldste deltakeren av de 319 deltakerne i turn i denne olympiaden. Det var også Savolainen som avla den olympiske ed under åpningsseremonien i dette OL-et.IOC - Helsinki 1952 Han vant medaljer i begge disse etterkrigsolympiadene; han vant gull i bøylehest i 1948, delt med sine to landsmenn Veikko Huhtanen og Paavo Aaltonen. Selv om de tre finnene delte gullmedaljen i bøylehest i 1948, fikk de to italienerne Luigi Zanetti og Guido Figone tildelt hhv. sølv- og bronsemedalje, til tross for at de kom på fjerde- og femteplass. I tillegg vant finnene bronse i lagkonkurransen.

I sitt siste OL fikk han bronse i lagkampen, og fikk fjerdeplass i svingstang som beste resultat individuelt.

I VM-sammenheng har han én medalje; han var med på det finske laget som fikk sølv i lagkonkurransen under VM i 1950, der Sveits vant på hjemmebane.Sport Komplett – Turnen – Weltmeisterschaften Herren – Mehrkampf

 Referanser 

 Eksterne lenker 





Kategori:Finske turnere
Kategori:Medaljevinnere under Sommer-OL 1928
Kategori:Deltakere for Finland under Sommer-OL 1928
Kategori:Gymnaster under Sommer-OL 1928
Kategori:Medaljevinnere under Sommer-OL 1932
Kategori:Deltakere for Finland under Sommer-OL 1932
Kategori:Gymnaster under Sommer-OL 1932
Kategori:Medaljevinnere under Sommer-OL 1936
Kategori:Deltakere for Finland under Sommer-OL 1936
Kategori:Gymnaster under Sommer-OL 1936
Kategori:Medaljevinnere under Sommer-OL 1948
Kategori:Deltakere for Finland under Sommer-OL 1948
Kategori:Gymnaster under Sommer-OL 1948
Kategori:Medaljevinnere under Sommer-OL 1952
Kategori:Deltakere for Finland under Sommer-OL 1952
Kategori:Gymnaster under Sommer-OL 1952
Kategori:Personer fra Joensuu
Kategori:Olympiske medaljevinnere i gymnastikk